డేనియెల్ వెట్టోరీ

డేనియల్ లూకా వెట్టోరి (జననం 1979, జనవరి 27) న్యూజీలాండ్ మాజీ క్రికెటర్, కోచ్, న్యూజీలాండ్ జాతీయ క్రికెట్ జట్టు తరపున ఆడాడు. న్యూజీలాండ్ తరఫున టెస్ట్ క్రికెట్ క్యాప్ గెలిచిన 200వ ఆటగాడు.

క్రికెట్ రంగం 
1997 ఫిబ్రవరిలో 18 సంవత్సరాల వయస్సులో టెస్టు క్రికెట్‌లో న్యూజీలాండ్‌కు ప్రాతినిధ్యం వహించాడు. అతి పిన్న వయస్కుడైన ఆటగాడిగా నిలిచాడు. 2007 - 2011 మధ్యకాలంలో న్యూజీలాండ్‌కు కెప్టెన్‌గా ఉన్నాడు. 112 టెస్ట్ క్యాప్‌లు, 291 వన్డే క్యాప్‌లతో న్యూజీలాండ్‌లో అత్యధికంగా ఆడిన టెస్ట్ క్రికెటర్, వన్ డే ఇంటర్నేషనల్ క్రికెటర్ గా నిలిచాడు. బౌలింగ్ ఆల్ రౌండర్ గా టెస్ట్ క్రికెట్ చరిత్రలో 300 వికెట్లు తీయడంతోపాటు 3,000 పరుగులు చేసిన ఎనిమిదో ఆటగాడిగా నిలిచాడు.

స్లో లెఫ్ట్ ఆర్మ్ ఆర్థోడాక్స్ స్పిన్ బౌలర్ గా రాణించాడు. వెట్టోరి 2015 క్రికెట్ ప్రపంచ కప్ తర్వాత క్రికెట్ లోని అన్ని ఫార్మాట్ల నుండి రిటైర్మెంట్ ప్రకటించాడు.

కెప్టెన్సీ 
2007లో కెప్టెన్‌గా మారడానికి ముందు, వన్డే క్రికెట్‌లో న్యూజీలాండ్‌కు కెప్టెన్‌గా వ్యవహరించాడు. దక్షిణాఫ్రికాలో జరిగిన ప్రారంభ ట్వంటీ20 ప్రపంచ ఛాంపియన్‌షిప్‌లో న్యూజీలాండ్‌కు కెప్టెన్‌గా వ్యవహరించాడు. ఆ తర్వాత అన్ని ఫార్మాట్‌లలో జట్టు కెప్టెన్‌గా నియమితుడయ్యాడు.

2011 ప్రపంచ కప్ తర్వాత వన్డే ఇంటర్నేషనల్, ట్వంటీ 20 ఇంటర్నేషనల్ క్రికెట్ నుండి రిటైర్ అయ్యాడు. 2013 ఐసీసీ ఛాంపియన్స్ ట్రోఫీ, 2015 క్రికెట్ ప్రపంచ కప్ కోసం వన్డే జట్టులోకి తిరిగి పిలిపించబడ్డాడు. ఆ సమయానికి టెస్ట్ క్రికెట్ నుండి రిటైర్ అయ్యాడు. 2014 నవంబరులో పాకిస్తాన్‌తో చివరి టెస్ట్ మ్యాచ్ జరిగింది.

కోచింగ్ కెరీర్ 
2014 నుండి 2018 వరకు ఇండియన్ ప్రీమియర్ లీగ్‌లో రాయల్ ఛాలెంజర్స్ బెంగళూరుకు ప్రధాన కోచ్‌గా ఉన్నాడు. 2019 జూలైలో, యూరో టీ20 స్లామ్ క్రికెట్ టోర్నమెంట్ మొదటి సీజన్‌లో డబ్లిన్ చీఫ్స్‌కు ప్రధాన కోచ్‌గా నియమితులయ్యాడు. తర్వాత టోర్నమెంట్ రద్దు చేయబడింది. అదే నెలలో, బంగ్లాదేశ్ జాతీయ జట్టుకు స్పిన్ బౌలింగ్ కోచ్ అయ్యాడు. 2021 ఆగస్టులో కరీబియన్ ప్రీమియర్ లీగ్ ఫ్రాంచైజీ బార్బడోస్ రాయల్స్ ప్రధాన కోచ్‌గా నియమితులయ్యాడు. వెట్టోరి ఆస్ట్రేలియాకు సహాయకుడిగా, స్పిన్ బౌలింగ్ కోచ్‌గా పనిచేస్తున్నాడు.

2023 ఆగస్టులో, వెట్టోరి సన్‌రైజర్స్ హైదరాబాద్ ప్రధాన కోచ్‌గా నియమితులయ్యారు.

మూలాలు

బాహ్య లింకులు 
 
 Daniel Vettori BLACKCAPS profile

న్యూజీలాండ్ టీ20 క్రికెట్ క్రీడాకారులు
జీవిస్తున్న ప్రజలు
1979 జననాలు
న్యూజీలాండ్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ టెస్ట్ క్రికెట్ క్రీడాకారులు